NaiveNeuron/SloPal huggingface dataset:
Blaha, Ľuboš, poslanec NR SR (2020-10-20):
Ďakujem pekne. Pán poslanec, veľmi správne ste vyhodnotili zámer ministra Krajniaka. Chcel by som len doplniť. V prvom rade naši otcovia a mamy, naši starí otcovia a staré mamy tu vybudovali celú republiku po vojne. Oni si zaslúžia ten trinásty dôchodok, oni si zaslúžia všetky tie peniaze, ktoré im bývalá vláda dala aj s pomocou ministra Krajniaka a jeho strany SME RODINY. To nie je almužna, oni si to zaslúžia. Oni ďalej sú veľmi platní pre spoločnosť. Hovorí sa tomu strieborná ekonomika. Oni strážia deti, starajú sa o záhrady, majú neuveriteľné sociálne funkcie, ktoré plnia aj ekonomické funkcie, len za to nedostávajú mzdu. Oni si zaslúžia tie dôchodky. Viete, aj z ekonomického hľadiska táto vrstva obyvateľstva je veľmi dôležitá z hľadiska produkcie, z hľadiska kúpyschopnosti a rastu ekonomiky, pretože štartujú spotrebu. A vďaka tomu môže fungovať ekonomika, vďaka tomu môžu vyrábať firmy a tak ďalej. Čiže opäť, oni si to zaslúžia, oni nie sú bremeno. Oni sú poklad tejto spoločnosti. A takýmto ľuďom teraz brať, opakujem, našim starým mamám, starým otcom, tým najslabším, tým najzraniteľnejším brať v tejto situácii korony, kedy majú ešte zraniteľnejšie postavenie a kedy sa navyše nemôžu brániť, keď im zakážete ísť do ulíc, keď im zakážete, zoberiete ich ústavné práva na zhromažďovanie. A v tejto chvíli im ako taký lúpežník v noci zobrať, keď sa niekto nemôže brániť, ich 13. dôchodok je maximálne cynické a maximálne necitlivé. A ja som presvedčený, že pokiaľ ešte aj strana SME RODINA niekedy v ľudských dejinách chce sa postaviť pred ľudí a povedať im, že im môžu dôverovať, tak toto jednoducho nemôžu spraviť, lebo toto je taký volebný podvod, aký tu v dejinách Slovenskej republiky ešte nebol. Opakujem, pokiaľ sa tu postaví Sulík so svojím neoliberálnym presvedčením, nech sa páči, je konzistentný, ale pokiaľ toto robí Krajniak, je to... (Prerušenie vystúpenia časomerom.)
J. Halecký, poslanec: (2008-12-02):
Ale ja by som chcel poukázať na jadro celého problému, pretože delikvencia, kriminalita v dospelosti ale aj v adolescencii sa začína vlastne v detstve a možno aj v predškolskom veku. To znamená, kvalita poznania príčin delikvencie v dospelosti vyplýva z toho, a hovoria o tom aj vedecké a lekárske výskumy, že je 10 až 20 % disfunkčných detí už v školskom veku, ktoré potom v určitom nižšom percente v dospelosti dorastú do ľahkých alebo ťažších delikventov. Takže prístup hlavne prevencie je v tejto vekovej zóne, ale aj medicínskym výskumom, ale aj samotnou medikáciou ľahšie alebo stredne disfunkčných detí dospieť k tomu, aby skutočne tie deti v dospelosti nesmerovali ku kriminalite. Takže tento problém je oveľa zložitejší a si skutočne vyžaduje okrem tých organizačných aj hlboké vedecké prístupy, ale aj vedecké postupy. Ďakujem.
Ďuriš Nicholsonová, Lucia, podpredsedníčka NR SR (2019-01-31):
Pán poslanec Mazurek.
Zmajkovičová, Renáta, podpredsedníčka NR SR (2014-02-06):
Ďakujem, pán minister. Pani poslankyňa, doplňujúca otázka, nech sa páči, máte slovo. Zapnite, prosím vás, pani poslankyňu Gibalovú.
Sopko, Miroslav, poslanec NR SR (2017-05-19):
Ďakujem za slovo, pán predseda. V rozprave vystúpili traja poslanci a nepodali žiaden procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Sabo, Michal, poslanec NR SR (2024-01-16):
Neviem nadviazať na všetky chyby argumentačné, ktoré práve teraz sa stali. Tak, Zuzka, ako ty, tak my všetci opoziční poslanci a opozičné poslankyne tu pravidelne pokojne, to je to slovo, pokojne bez akýchkoľvek nejakých veľkých, rozkolísaných emócií opakujeme základné fakty o skrátenom legislatívnom konaní, lebo niektorí z nás, nehovorím teraz za mňa, sme tu napríklad aj právnici, a prečo je skrátené legislatívne konanie nebezpečné. A tuto vidíme absolútne ukážkovo v plnej nádhere, prišla nám prvá lastovička, ja som úprimne zvedavý, že koľko tých čiernych lastovičiek sa nám bude vracať v ďalších týždňoch a koľko návrhov schválených touto koalíciou budeme musieť opravovať, v úvodzovkách, lebo prišlo k nejakej malej technickej chybe. Ja len chcem pripomenúť, že súčasná vláda predložila do tohto parlamentu doposiaľ 21 vládnych návrhov zákonov, z toho 15 je v skrátenom legislatívnom konaní, rozumej nádherných 70 %, čiže poďme tipovať, normálne dajme si tipovaciu súťaž, že koľko návrhov zákonov budeme musieť opravovať a strácať tým čas tohto cteného pléna, pretože niekto si tu nevie poriadne robiť svoju robotu. (Potlesk.)
Brocka, Július, poslanec NR SR (2013-09-05):
Pani podpredsedníčka, ja vystupujem v rozprave k tomuto bodu, ktorý prerokúvame, a poprosím vás, keby ste ma pozorne počúvali. My teraz preberáme sériu zákonov, sociálnych zákonov, čiže by som vás poprosil, keby ste ma neprerušovali, ja nebudem dlho hovoriť. Pán minister, vy ste zabudli na to, že v roku 2007, keď ste boli prvýkrát vo vláde, teda nie, vy ste neboli minister, bola pani kolegyňa Tomanová, tak na Slovensku bol historicky najvyšší ekonomický rast – 10,5 % -, ale to nebola vaša zásluha, že ste boli druhý rok vo vláde! Vy ste sa viezli na svetovej alebo európskej ekonomickej konjunktúre, čiže vtedy ste boli, by som povedal, za vodou. Ak vám chýbali moje aktivity z toho roku, ja som sa angažoval aj vtedy v tejto oblasti. A potom tá druhá neférová poznámka ku kolegovi Alojzovi Hlinovi. Ja som vecne diskutoval o tom, kde máte rezervy. Ja som vám navrhoval, ukazoval, ako môžete ušetriť vo vašej kapitole značné množstvo prostriedkov, kde sa plytvá. Kolega Hlina sa venoval veľmi obšírne druhej časti, povedal by som zneužívania tohto príspevku, keď ho zneužívajú, akože zneužívajú, chudobní alebo že neplní účel, na ktorý je tá dávka určená. Vy ste si doňho kopli takým veľmi povrchným spôsobom v súvislosti so včerajším incidentom, ktorého účastníkom bol aj váš poslanec Martvoň a ja ho považujem, ak chcete o tomto hovoriť a verejne hovoriť, za rovnako vinného účastníka toho konfliktu. A dokonca dnes si myslím to, čo som včera povedal ako hypotézu, že mám také podozrenie, že pán poslanec Martvoň potrebuje prekryť – to znamená vy SMER – niektoré nepopulárne informácie pre slovenskú verejnosť a takou napríklad včera bola tá zo Svetového ekonomického fóra v Davose, že Slovensko je na predposlednom mieste v Európskej únii z hľadiska konkurencieschopnosti. Za nami je už len Grécko! To, že sa dnes píše o tom včerajšom incidente a nehovorí sa o tej druhej veci, to znamená, vaša provokácia účel splnila. Ďakujem za vašu pozornosť.
Šulaj, poslanec: (2005-05-17):
Chcem možnože pohľad upriamiť len na jeden zákon a na jeden problém. Možnože si niektorí pamätáte, že som pred mesiacom vystupoval k tomuto zákonu a náš poslanecký klub Smer mal svoju vlastnú iniciatívu. Vtedy sme v rámci tejto iniciatívy chceli, aby samostatne zárobkovo činné osoby, ktoré sú choré, alebo ktoré ošetrujú člena rodiny, nemuseli platiť zdravotné poistenie, koniec koncov takto je to uplatňované aj pri zamestnancoch, ktorí sú v pracovnom pomere v zmysle Zákonníka práce. Vtedy sme hovorili o tom, že by mali byť rovnaké možnosti a rovnaké príležitosti pre všetkých občanov tohto štátu. Dovoľte mi len jednu filozofickú úvahu. Ako sa teraz budú stavať tí poslanci, ktorí neschválili tento náš návrh zákona a ktorý myslím si, že bol pragmatický k podobným myšlienkam, ktoré môžu zaznievať v takýchto zákonoch. Budú postupovať podľa svedomia alebo podľa vedomia, alebo budú postupovať podľa straníckej príslušnosti. Takže to bola len moja úvaha, ktorá možnože by mala posunúť ďalšie pole pôsobnosti alebo diskusie tejto Národnej rady do vecných problémov, ktoré sú dôležité pre každodenný život občana. Ja sám osobne nebudem môcť podporiť tieto návrhy zákonov, pretože sú tam aj iné rozpory, o ktorých hovorili moji predrečníci zo Smeru v predchádzajúcich či už Národných radách, alebo na súčasnej schôdzi Národnej rady. Ďakujem za pozornosť a verím, že v budúcnosti tá vecná problematika zvíťazí nad politickou úvahou.
Kollár Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 132 poslancov, za 116, proti 1, zdržali sa 15. Uvedený návrh sme schválili.
Mizík, Stanislav, poslanec NR SR (2023-05-25):
Ďakujem za slovo. Rasťo, správne si pripomenul, že nielen Hegerova a Matovičova vláda nás zaťahovali do cudzích konfliktov a do prípravy cudzích konfliktov, zúčastňovali sme sa na všelijakých akciách, na presunoch našich vojakov do rus... ku ruským hraniciam, všetko možné sme podporovali, NATO, USA, podpísala sa obranná zmluva s USA a neurobili tieto, to priamo tieto dve posledné vlády. Túto zmluvu, táto zmluva bola ešte pred nimi už pripravená, len nebola, nestíhala sa zariešiť tak, ako sa zariešila, takže toto je dôležité. Každý si musí uvedomiť, že všetky vlády od dnešného dňa až späť majú prsty v tom, že sme v zločineckom pakte NATO, že sú u nás cudzí vojaci a že pomáhame vytvárať globálnu vojnu, ktorá sa môže, žiaľ, to hovorím natvrdo, môže spustiť vďaka takým hlupákom, ako nám vládli, aj vládnu. Ďakujem.
Žiga, Peter, podpredseda NR SR (2023-12-13):
S reakciou na faktické poznámky pani poslankyňa Marcinková.
Kaščáková, Renáta, poslankyňa NR SR (2017-05-10):
Ďakujem pekne, takže pokúsim sa nadviazať na pretrhnutú niť môjho vystúpenia, ktoré bolo prerušené kvôli hlasovaniu. V mojom predchádzajúcom vstupe som hovorila o tom, že problematika, ktorou sa zaoberá predmetný návrh, je veľmi komplexná, spomenula som na príklady z praxe v obciach, a to v mnohých obciach na Slovensku, ako sme zistili, kde starostovia obcí sú postavení pred vážny problém nevysporiadaných pozemkov najmä teda pod cestnými komunikáciami. Ako moji predrečníci správne povedali, tých nevysporiadaných je omnoho, omnoho viac. Týka sa vlastne mnohých verejnoprospešných stavieb. Boli tu spomenuté cintoríny, infraštruktúra, hospodárske dvory. Ale vravím, ja hovorím najmä o pozemných komunikáciách, kde sú často prípady, kde teleso cesty, ktoré existuje fyzicky v teréne, často nie je ani zapísané na liste vlastníctva alebo ak je, tak pozemky pod týmto telesom cesty sú nevysporiadané. Na konci môjho vystúpenia som sa oprela o vystúpenie pána poslanca Simona, ktoré som veľmi pochválila, pretože on vlastne načrtáva problematiku z toho uhla pohľadu, že sa to týka množstva legislatívnych opatrení, ktorých by sa tieto veci mali dotýkať. A hovoril, že ak by sme mali túto problematiku vyriešiť komplexne, tak by sme naozaj museli zabŕdnuť do veľkého balíka legislatívnych opatrení, ktorý by bol potrebný vytvoriť, a zasadil sa o to alebo dal návrh, aby tento predložený návrh bol stiahnutý a vrátený na dopracovanie, s čím sa teda veľmi stotožňujem a ako som vtipne povedala, že až mi je ľúto, že sme tento pozmeňovací návrh nepodali my. Ale podali sme iný pozmeňovací návrh, ktorý naozaj by možno riešil aspoň teda tie cesty. Aj keď si uvedomujeme, že z opozičnej poslaneckej lavice sa naozaj táto problematika komplexne uchopiť nedá, preto by som uvítala, ak by sme sa tejto téme mohli venovať do budúcna. A tá téma je naozaj tak široká, že buď teda štát nech vykryje náklady mestám, obciam a teda starostom na vysporiadanie vlastníckych vzťahov, pretože ak by to mali urobiť, tak by museli vynaložiť obrovské prostriedky napríklad len na geometrické plány, čo je z hľadiska ich rozpočtov nereálne. Alebo potom riešme komplexnú otázku daňového systému na Slovensku, nech sa upraví, ja neviem, daňový systém vrátane prerozdeľovania podielových daní pre samosprávy. Je to, samozrejme, už systémová vec. Súvisí s fiškálnou decentralizáciou a téma by bola oveľa, oveľa komplexnejšia. Ale mám informáciu, že štúdia OECD z roku 2014 hovorí, že zo všetkých krajín OECD máme najväčší potenciál na hospodársky rast, ktorý by sme mohli docieliť práve opatreniami fiškálnej decentralizácie, ktorá u nás nebola dotiahnutá do konca. Takže súhlasím, aby sa tento zákon stiahol a vrátil na prepracovanie. Ale vravím, my sme podali teda iný pozmeňovací návrh a týmto by som chcela teda sa prihovoriť, aby ste ho podporili. A zároveň by som chcela pána spravodajcu poprosiť, aby nedal o ňom hlasovať v zrýchlenom konaní, ale aby ponechal 48-hodinovú zákonnú lehotu na to, aby mali poslanci dostatok času sa s ním oboznámiť a náš pozmeňujúci návrh si preštudovať. Ďakujem za pozornosť.
Mezenská, Helena, poslankyňa NR SR (2013-09-19):
Ja podávam niekoľko procedurálov a ten prvý znie... (Smiech v sále.) Ha, ha, ha, ha, ha, ha, bábky. Žiadam, aby sa prestal tunelovať štátny majetok! Žiadam vás, aby ste dali hlasovať o tom, aby sa prestal tunelovať štátny majetok a štátny rozpočet. Po druhé. Žiadam vás, aby ste dali hlasovať, aby vláda dbala o záujmy občanov a nie finančných skupín. Po tretie. Žiadam vás, pán predseda parlamentu (ruch v sále), to sú procedurálne návrhy, aby vláda, čo nepracuje pre potreby a reálne záujmy ľudí, okamžite odstúpila. (Prerušenie vystúpenia predsedajúcim.)
Tomáš, Erik, poslanec NR SR (2021-05-03):
Pán kolega Richter, viackrát si sa dotkol vystúpenia pána ministra práce Krajniaka v tomto pléne k tomuto bodu. Asi si aj ty zaznamenal, že pán minister sa sarkasticky ospravedlňoval za niektoré veci, aby upozornil na to, čo sa v minulosti neurobilo a čo urobil on. Ale musím povedať alebo opýtať sa, resp. konštatovať, za čo by sa mal pán minister Krajniak reálne ospravedlniť. Pán Krajniak by sa mal reálne ospravedlniť za to, že zrušil trinásty dôchodok a nahradil ho sociálnou dávkou napriek tomu, že on a jeho hnutie SME RODINA za neho v opozícii hlasoval. Pán Krajniak by sa mal ospravedlniť za to, že zrušil obedy zadarmo pre deti napriek tomu, že on a hnutie SME RODINA za neho v opozícii alebo za ne v opozícii hlasoval. Pán Krajniak by sa mal ospravedlniť za to, že znížil minimálnu mzdu, napriek tomu, že za ňu on a jeho hnutie hlasovalo a pán Krajniak by sa mal ospravedlniť aj za to, že nezreformoval príspevky pre zdravotne ťažko postihnutých, tak ako to sľuboval. Pán Krajniak tvrdil a aj ty si to spomenul vo svojom prejave, že vraj sa tu nič neurobilo v minulosti pre rodiny. Tak chcem pánovi Krajniakovi pripomenúť, že boli sme to my, ktorí zaviedli príspevok pri narodení prvého, druhého a tretieho dieťaťa. Boli sme to my, ktorí zvýšili materskú dávku na úroveň čistej mzdy. Boli sme to my, ktorí rodičovský príspevok zvýšili pre pracujúcich na 370 a pre nepracujúcich na 270 eur a chcem tiež pripomenúť pánovi Krajniakovi aj pánovi Matovičovi, keď teraz rozdúchavajú diskusiu o prídavku na deti, že boli to oni, ktorí nepodporili stopercentné zvýšenie prídavku na dieťa, ktoré sme navrhovali. Ďakujem.
Kollár, Boris, predseda NR SR (2022-09-27):
Prosím, prezentujme sa a hlasujeme o návrhu pána Fecka na dopracovanie. (Hlasovanie.) Prítomných 147, za 145. Uvedený návrh pána poslanca Fecka sme schválili a tým pádom zákon sa vracia na dopracovanie. Ďalej prosím spravodajcu, ktorého určil navrhnutý gestorský ústavnoprávny výbor poslanca Michala Luciaka, aby uviedol hlasovanie o bode 50 programu, je to prvé čítanie o návrhu skupiny poslancov na vydanie zákona, ktorým sa menia a dopĺňajú niektoré zákony v súvislosti so zvýšením transparentnosti v oblasti prokuratúry, takzvaná tri šesť trojka, aby ste vedeli (tlač 1114). Nech sa páči, pán poslanec, máte slovo. Aby neprišlo k omylu. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa menia a dopĺňajú niektoré zákony v súvislosti so zvýšením transparentnosti v oblasti prokuratúry , tlač 1114.)
M. Číž, podpredseda NR SR: (2008-02-07):
Takže, vážené kolegyne, kolegovia, vystúpili všetci poslanci, ktorí sa do bodu interpelácie prihlásili písomne. Teraz sa pýtam, kto sa do rozpravy hlási ústne. Páni poslanci Minárik, Sákrözy, Sabolová, Pado, Lipšic. Ak je to všetko, uzatváram možnosť prihlásiť sa do rozpravy ústne. Slovo odovzdávam pánovi Pavlovi Minárikovi.
B. Hradecký, poslanec: (2009-04-24):
Národná rada Slovenskej republiky uznesením č. 1299 z 11. februára 2009 pridelila vládny návrh zákona o finančnom sprostredkovaní a finančnom poradenstve a o zmene a doplnení niektorých zákonov týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona o finančnom sprostredkovaní a finančnom poradenstve a o zmene a doplnení niektorých zákonov stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Po prvé. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie, rozpočet a menu, Ústavnoprávny výbor Národnej rady Slovenskej republiky. Po druhé. Odporúčanie pre Národnú radu Slovenskej republiky návrh schváliť Výbor Národnej rady Slovenskej republiky pre sociálne veci a bývanie. Z uznesení výborov Národnej rady Slovenskej republiky uvedených pod bodom III tejto správy vyplynulo 27 pozmeňujúcich a doplňujúcich návrhov. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto. O bodoch spoločnej správy 1 až 27 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona o finančnom sprostredkovaní a finančnom poradenstve a o zmene a doplnení niektorých zákonov schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o vládnom návrhu zákona o finančnom sprostredkovaní a finančnom poradenstve a o zmene a doplnení niektorých zákonov bola schválená uznesením gestorského výboru č. 499 z 15. apríla 2009. Spoločného spravodajcu výborov poveril výbor predniesť spoločnú správu výborov na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona ihneď po skončení rozpravy k nemu. Pán predsedajúci, skončil som, otvorte, prosím, rozpravu.
Gyimesi, Juraj, poslanec NR SR (2020-07-24):
Ja by som sa chcel poďakovať pánovi kolegovi Mazurekovi za intelektuálny prejav. Prax robí majstra a potvrdilo sa to aj teraz. A ja by som si asi za nás všetkých želal, aby všetky nasledujúce prejavy kolegu Mazureka boli minimálne tak intelektuálne, ako boli tieto, aby sa podobali na tento. Ešte raz, ďakujem veľmi pekne.
B. Bugár, podpredseda NR SR: (2003-09-09):
Nech sa páči, pán spravodajca, môžete uviesť prvé hlasovanie.
Sopko, Miroslav, poslanec NR SR (2018-11-21):
Ďakujem kolegom za slovo, ďakujem za faktické poznámky. Musím k tomu dodať len toľko, že čakal som viac faktických poznámok, pretože chcem, aby tu zaznelo ešte raz, že táto diskusia tu otvorená byť musí, pokiaľ, samozrejme, je ochotná alebo je vôľa na druhej strane. Samotný priebeh zrejme ukáže, že či je tu ochota o tomto probléme diskutovať, alebo budeme to robiť ako vždy, že vyhraníme sa do dvoch strán koalícia – opozícia a každý si bude hovoriť to svoje. Ale tento prístup nikdy nikam nevedie, pretože ten problém tu jednoznačne je. A musíme myslieť na to, veď preto sme v tej politike, musíme myslieť na to, aké následky našich činov majú konkrétne dopady na život celej spoločnosti. A toto je zodpovednosť každého jedného z nás a obzvlášť predsedu Národnej rady. Ďakujem.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 92, proti 11, zdržalo sa 32, nehlasovali 4. Konštatujem, že sme lehoty skrátili.
Galek, Karol, poslanec NR SR (2017-10-18):
Ďakujem veľmi pekne. Budem reagovať najmä na koaličných poslancov. Pán Blaha, pán Bagačka, pán Tomáš v podstate spomenuli to isté, áno, tie vyjadrenia v tom 2015 boli, ale nehovorme iba A, hovorme vždycky aj B. Buď budeme platiť odškodné, alebo o Gabčíkovo prídeme. A toto je dneska ten stav, ktorý naozaj nastal, potvrdil to aj pán Hlivák priamo na výbore, som to dvakrát, ak nie trikrát povedal vo svojom vystúpení. My máme neplatnú zmluvu o prevádzke, neplatnú zmluvu o odškodnení a máme neplatnú dohodu o vysporiadaní majetkovoprávnych vzťahov. My nevieme, komu Vodné dielo Gabčíkovo patrí! Páni, už si to konečne, prosím, uvedomte! Čiže nenastala situácia odškodného, hovoril som aj o tom prečo. Samého ma prekvapilo, akým spôsobom bol tento súdny spor vedený, ale nastala situácia B. Druhá vec. Viackrát tu bolo povedané, že Gabčíkovo sa vrátilo do rúk Slovenskej republiky. Aj toto som povedal minimálne dvakrát. Gabčíkovo bolo vždy v rukách Slovenskej republiky. Majiteľom bola buď štátna akciovka, alebo štátny podnik. Vždy, vždy, vždy! Nikdy nepatrilo Enelu. Enel mal iba právo na prevádzku. A teraz k tomu, čo povedal pán Puci. Áno, k tej prevádzke. Ale, preboha, Vodohospodárska výstavba nevie to vodné dielo prevádzkovať, hovoril som tam o číslach, oni sú v červených číslach, v 2015 nevyplatili SVP. Dneska majú 60, á, 600-tisíc, čo plánujú na zisku, a ešte si idú brať úver na generálnu opravu turbín. Oni sa dostanú do červených čísel, nebudú schopní vyplácať. Za normálnych okolností by to robili Slovenské elektrárne, celú generálnu opravu. Štát, my sme za štíhly štát, štát nemá čo prevádzkovať vodné dielo. Ďakujem. (Reakcia z pléna.)
Laurenčík, Milan, poslanec NR SR (2011-10-21):
Ďalší pozmeňujúci návrh z rozpravy predniesla pani poslankyňa Vitteková. Budeme hlasovať o tomto pozmeňovacom návrhu.
Lipšic, Daniel, poslanec NR SR (2014-12-12):
Ďakujem. V krasokorčuľovaní, pán poslanec, je povinná jazda a potom voľný program. Čo, myslíte, bol tento prejav? Ale teraz by som rád na vás nadviazal, keď ste hovorili, ako to skvele pán minister Počiatek zvláda. Ja by som sa takto obrátil aj výzvou na neho. Kamionisti môžu platiť mýto aj palivovými kartami, kde je 6-percentná zrážka, aj platobnými. Tak vám dám takúto výzvu, pán minister. Čo keby ste navrhli kamionistom, že v prípade, že budú platiť kartami platobnými, budú mať 5-percentnú zľavu? Platobné karty oni nepoužívajú tak často kvôli tomu, že sú ľahko zneužiteľné, sa môžu používať teda nielen na čerpačkách, ale aj inde, preto sa používajú tie, väčšinou tie, tie palivové. Ale keby mali 5-percentnú zľavu, tak by ste videli, či by sa naozaj nedali na platobné karty klasické. Štát by z toho mal rovnaký výnos, lebo rozdiel je práve 5 %; 6 % pri palivových, 1 % pri platobných. Jediný, kto by z toho tratil, je firma Fleetpay, nikto iný. Ak to myslíte vážne, že všetko je transparentné, tak ponúknite kamionistom pri platbe platobnými kartami 5-percentnú zľavu. Ešte raz, štát bude mať rovnaký výnos. Jediný, kto nebude mať ryžu, je Fleetpay. Tak som veľmi zvedavý, ako sa k tomu postavíte, lebo to by znamenalo, že máte záujem, aby to bolo transparentné, aby nemal niekto z toho 5-percentnú ryžu. Je to vo vašich rukách.
Šimečka, Michal, podpredseda NR SR (2024-01-11):
Ďakujem veľmi pekne, tiež prajem všetkým dobrú chuť, o druhej, teda o štrnástej bude hodina otázok a potom o, potom po jej skončení budeme pokračovať v rozprave o tomto bode. (Prerušenie rokovania o 13.01 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2015-04-16):
Panie poslankyne, páni poslanci chcem privítať na balkóne žiakov Základnej školy zo Šamorína. Vitajte v Národnej rade. (Potlesk.) Pán poslanec Mikloško, nech sa páči, máte slovo.
A. Belousovová, podpredsedníčka NR SR: (2008-06-17):
Teraz vyhlasujem krátku trojminútovú prestávku, po ktorej bude nasledovať hlasovanie. (Prestávka.) (Po prestávke.)
Glváč, Martin, podpredseda NR SR (2016-06-14):
Reagovať bude pán poslanec Beblavý. Nech sa páči.
Paška, Pavol, predseda NR SR (2014-09-09):
Pán poslanec Mičovský.
Majerský, František, poslanec NR SR (2024-01-23):
Ďakujem pekne, pán predsedajúci. Kolegyne, kolegovia, ďakujem všetkým za reakcie aj nesúhlasné, aj súhlasné, lebo tak to presne má byť v normálnej demokracii. Hovorili ste veľa o tom, ako to presne vyzerá v tomto, v tom, v Národnej rade. A súhlasím aj s kolegami staršími, ktorí tu sú dlhšie, že ľudský prístup tu v našom tvrdom parlamente sa nehodí. Ja zas hovorím to, že ak zastupujeme ľudí a ak nebudeme mať v sebe ľudskosť, tak potom už nebudeme ľudia. Čiže to by som bol rád, keby sme si to zachovali, že budeme tú ľudskosť ešte stále tlačiť, aj keď je to tvrdý, tvrdý, by som povedal, šport táto Národná rada. A ešte by som chcel vysvetliť jednu vec, ktorá tak málo zaznieva, ja som tu z úst koaličných poslancov niekedy počul, že riešime tu nejakých 40 špeciálnych prokurátorov, tak ja sa to budem snažiť vysvetliť ľuďom, aby si to vedeli predstaviť, že na Slovensku máme asi 20 hrudných chirurgov a asi 30 kardiochirurgov. Sú to najlepší operatéri vo svojom fachu a sú tí najlepšie z najlepších a keď sa nám by sa niečo stalo so srdcom alebo s, máme problém s pľúcami, že máme nejaký nádor na pľúcach, tak pôjdeme za nimi, lebo sú najlepší z najlepších. Preto máme lekárov oveľa viac, ale títo sú špičkoví a sú najlepší. A ja si to takisto predstavujem špeciálnu prokuratúru, že tam robia tí ľudia, ktorí sa špecializujú na tie najťažšie a najzložitejšie veci, a nemôže to robiť nejaký okresný alebo nejaký krajský prokurátor, pri všetkej úcte. Tak prosím, ten argument, zabudnime na to, že tu riešime nejakých len 40 prokurátorov. Riešime tých najlepších prokurátorov na Slovensku. Ďakujem pekne. (Potlesk.)
Dostál, Ondrej, poslanec NR SR (2024-04-24):
Neviem, či sa teraz dokážem celkom sústrediť na reakciu na pani poslankyňu Kolíkovú, lebo teraz tie obrazy z Pridu, o ktorých hovoril pán poslanec Ľupták, mi behajú pred očami (smiech), ale teda skúsim to. A teda chcel by som k tomu povedať niečo ako zainteresovaný pozorovateľ, teraz nehovorím o tom Pride, teraz hovorím o tom návrhu zákona, je dobré sa pýtať, že prečo predkladatelia prišli s týmto návrhom zákona, ale keď je človek čo i len trochu zainteresovaný v zmysle, že čo i len trochu rozumie tomu, prečo s ním prišli, tak samozrejme, že ten návrh je motivovaný snahou poškodiť mimovládne neziskové organizácie, spraviť z nich terč, urobiť z nich nepriateľa, asi nie ich priamo hneď teraz zlikvidovať alebo zakázať, ale veď možno aj, aj to príde. Hej, že v tom Rusku tiež postupovali tak, že ich nejako označili, potom im niečo zakazovali im robiť a potom, potom ich zakazovali a potom ich, potom ich zatvárali. Ja neviem, kam je až schopná táto vládna koalícia prísť, ale toto je krok presne tým smerom, presne smerom k Putinovmu Rusku, presne smerom k Orbánovmu Maďarsku, mimovládne neziskové organizácie sú pre autokratické vlády s diktátorskými sklonmi nepriateľ, sú vnímané ako nepriateľ a treba proti nim bojovať. Áno, označiť ich za zahraničných agentov, ako to chceli Kotlebovi fašisti v minulom volebnom období, by asi bolo prisilné, no tak sa tam nájde nejaký mäkší výraz, ale ten účel a ten zmysel je ten istý, označiť mimovládne neziskové organizácie za nepriateľa a tlačiť ich k tomu, aby sa nevyjadrovali k veciam verejným. To je všetko.
Blanár, Juraj, podpredseda NR SR (2023-05-05):
Vyhlasujem všeobecnú rozpravu za uzavretú. Chce zaujať stanovisko k návr... k rozprave pán navrhovateľ? Áno, udeľujem mu slovo.
Klus, Martin, podpredseda NR SR (2019-10-23):
Ďakujem. Otváram všeobecnú rozpravu. Do rozpravy som dostal jednu písomnú prihlášku, pán poslanec Žarnay a ešte pred, evidujem, že sa do rozpravy hlásil predkladateľ pán poslanec Sopko.
L. Nagy, poslanec: (2006-12-14):
Ja si myslím, že po tom, čo predstavitelia Výboru Národnej rady pre ľudské práva a zahraničného výboru v nedeľu 10. decembra, v Deň ľudských práv, rokovali a prijali pána Alexandra Milinkeviča, ktorý je vedúcou osobnosťou odporu a odboja v Bieloruskej republike, je naozaj ocenenia hodné, že dnes celá Národná rada ako plenárne zasadnutie prijíma podporujúce stanovisko na podporu disidentov, resp. bojovníkov za pravdu a za slobodu v Bielorusku. Ďakujem pekne. (Potlesk.)
Bugár, Béla, podpredseda NR SR (2018-10-23):
Nech sa páči, prezentujme sa a hlasujeme. (Hlasovanie.) Prítomných 144, za 75, proti 32, zdržalo sa 36 poslancov, 1 nehlasoval. (Potlesk.) Konštatujem, že návrh sme schválili. Nech sa páči, ďalej.
Laurenčík, Milan, podpredseda NR SR (2021-11-03):
Pán poslanec Vladimír Faič s faktickou poznámkou.
Pfundtner, Edita, poslankyňa NR SR (2011-02-08):
Ďalej budeme hlasovať o procedurálnom návrhu pána poslanca Madeja, ktorý podľa § 39 ods. 5 rokovacieho poriadku navrhol, aby sa o tom, že Národná rada prerokuje návrh v druhom čítaní, hlasovalo podľa mien. Ja vám, vážení kolegovia, dávam len do pozornosti informáciu, že Národná rada uznesením v roku 1997 schválila pravidlá hlasovania na schôdzach Národnej rady a čl. 8 týchto pravidiel v bode 1 hovorí o tom, že hlasovanie podľa mien sa použije najmä pri slávnostných príležitostiach alebo dôležitých hlasovaniach. Ďakujem. Z mojej strany toľko informácie. Pán predsedajúci, prosím, dajte hlasovať o procedurálnom návrhu. (Ruch v sále.)
Glváč, Martin, podpredseda NR SR (2019-05-14):
Pán poslanec Antal.
Laššáková, Jana, podpredsedníčka NR SR (2013-06-27):
Ďakujme pekne, pán podpredseda vlády. Pán poslanec, chcete položiť doplňujúcu otázku? Áno. Zapnite pána poslanca. Máte na to dve minúty, nech sa páči.
Bugár, Béla, podpredseda NR SR (2010-08-05):
Pán poslanec Zelník.
Blanár, Juraj, podpredseda NR SR (2021-11-26):
Pán poslanec Žiak, môžete reagovať na faktické poznámky.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 143, za 123, 20 sa zdržali. Konštatujem, že tento návrh zákona o odpadoch sme schválili. Teraz poprosím pána poslanca Kvorku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia (tlač 445). Pán poslanec Antal, kartu nepotrebujete na hlasovanie? (Hlasovanie o vládnom návrhu zákona, ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov , tlač 445.)
Krištúfková, Petra, poslankyňa NR SR (2020-07-14):
Vážený pán predsedajúci, kolegyne, kolegovia, pripomínam členom sociálneho výboru, že o 12.30 sa uskutoční zasadnutie k tlači 172. Ďakujem.
Bugár, Béla, podpredseda NR SR (2018-11-29):
Pani poslankyňa, dobre som pochopil, že potom prečítate? (Reakcia poslankyne Verešovej.) Dobre, dobre, paragrafové znenie potom po hlasovaní. (Ruch v sále.) Vážené panie poslankyne, páni poslanci, prosím, aby ste sa ukľudnili, za chvíľočku pristúpime k hlasovaniam. (Krátka prestávka.) (Po prestávke.)
Jarjabek, Dušan, poslanec NR SR (2012-07-31):
Ďakujem za slovo. Ctený pán kolega Osuský, ja mám len stále jednu otázku, si sa nevyjadril k tej základnej veci, kvôli ktorej tuná sedíme, a to je tá sekera tých 500 mil. eur. Tých 500 mil. eur je to najzávažnejšie a to najzákladnejšie, preto sa tu dnes takto bavíme, preto tu dnes takto sedíme. A začíname polemizovať o úplne iných veciach. A ja naozaj by som bol rád, keby si k tomu vyjadril svoj názor. Päťsto miliónov eur. Päťstomiliónová sekera. A to budem opakovať niekoľkokrát preto, lebo o tom, prepáč, ale si nepovedal jedno jediné slovo. Päťsto miliónov eur, to je sekera v rozpočte. To je dnes to, o čom sa tuná bavíme. Ja by som, a kľudne to môžeš povedať aj v nemčine, aj vo francúzštine, ale prosím ťa, vyjadri sa k tomu aspoň nejako. Päťsto miliónov eur, nepovedal si o tom jedno jediné slovo v rámci tvojej skutočne verbálnej ekvilibristiky. Bolo to o všetkom možnom, len o tej podstate nie. Päťsto miliónov eur. Môžem to zopakovať ešte raz? Päťsto miliónov eur. Ďakujem za pozornosť.
Šeliga, Juraj, podpredseda NR SR (2021-03-17):
Samozrejme. Prerušujem rokovanie o tomto bode programu. Ďalší bod je návrh pánov poslancov Národnej rady Kotlebu a Beluského, Šimka, Medveckého na vydanie zákona, ktorým sa mení a dopĺňa zákon č. 343/2005 Z. z. o verejnom obstarávaní a o zmene a doplnení niektorých zákonov v znení neskorších predpisov. Je to tlač 442, rozhodnutie na prerokovanie výborom je v tlači č. 439. Poprosím pána poslanca Beluského, aby návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Martina Beluského, Jozefa Šimka a Andreja Medveckého na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 442.)
Laššáková, Jana, podpredsedníčka NR SR (2013-09-25):
Pani poslankyňa Mezenská, nech sa páči.
Číž, Miroslav, poslanec NR SR (2010-11-03):
To sa ocení aj na nebesiach, toto. (Smiech v sále a potlesk.) Takže to sme tu už mali, trebárs je drahá káva v parlamente a podobné záležitosti. Prípadne ešte by sme mohli doplniť, že trh určí spoločenský význam práce poslanca. Kto je vlastne poslanec? Aký je význam jeho roboty? Aký je jeho plat v kontexte iných platov, ktoré fungujú pri vrcholovej správe štátu? (Prerušenie vystúpenia časomerom.)
Buček, Jozef, poslanec NR SR (2018-06-13):
Vážený pán podpredseda, v rozprave vystúpili štyria poslanci, nepodali ale však žiadny pozmeňujúci a doplňujúci návrh. Pristúpime k hlasovaniu o pozmeňujúcom návrhu zo spoločnej správy, gestorský výbor odporúča hlasovať o pozmeňujúcom návrhu a tento schváliť.
Laurenčík, Milan, podpredseda NR SR (2021-09-30):
Prosím, kľud v sále. Ďalšiu faktickú poznámku má pán poslanec Štefan Kuffa. Ak ste chceli ostatní, hovorím, mali ste sa prihlásiť. Nech sa páči, pán poslanec.
Remišová, Veronika, poslankyňa NR SR (2018-01-31):
Všetky odôvodnenia naraz?
Pročko, Jozef, poslanec NR SR (2023-12-19):
To-mu sa te-raz ve-nu-jem. Ro-zu-mie-te? No.
Mazurek, Milan, poslanec NR SR (2021-06-25):
Pán poslanec Stančík, najväčší problém pri komunikácii s poslancami hnutia OĽANO je, že s vami sa ťažko vedie ten spor, lebo vy prídete, vložíte mi do úst desať vecí, na základe nich ma dve minúty kritizujete, a tie som ja nepovedal. A to je na tom to najlepšie, že vy prídete, poviete, že tvrdili ste najprv, že COVID neexistuje. No klamstvo. Potom poviete: teraz ste proti očkovaniu. No klamstvo. Načo to robíte? Veď komunikujte ako dospelý chlap. Ja nie som proti očkovaniu, ja som za to, aby sa každý slobodne rozhodol, či sa dá očkovať, a tu som to povedal štyrikrát. Zbytočne. Zbytočne, vy máte pred sebou stenu, do ktorej to narazí, vy tú informáciu neprijmete a potom ma skritizujete za niečo, čo som nepovedal. To urobila kolegyňa pred vami, to robíte teraz vy, teraz ste ju prišli nahradiť. Načo? Hovoríte o tom, že my sme fanúšici premorenia. Nie, ja som vo svojom prípade fanúšik premorenia. Áno, ja som sa nakazil, dva dni som mal teplotu 37 a potom mi nebolo nič a normálne som bol úplne v poriadku. A na základe toho súdim, že pre mňa ten vírus nie je natoľko nebezpečný, aby som sa nechal zaočkovať. Vo svojom prípade áno. A prajem všetkým na Slovensku mať rovnakú slobodu voľby. To je celé. Potom je protiotázka. Čo ste vy vlastne urobili pre to, aby ste ľudí informovali o rizikách obezity, cukrovky, zlého zdravotného stavu, o tom, ako môžu zlepšiť svoj zdravotný stav, o vitamínoch, o všetkých ďalších veciach, akékoľvek pozitívne kampane pre to, aby sa aspoň časť tých ľudí, ktorí majú problém alebo sú v rizikových skupinách, zlepšilo svoj zdravotný stav. Neurobili ste nič, pán Stančík, ale nič, nič. Ani slovo a potom ste tvrdili, že nikto tu nikoho nenúti do očkovania. No ďalšie klamstvo. Pani Kolíková a váš pán minister zdravotníctva otvorene hovoria o povinnom očkovaní. Tak keď nás chcete kritizovať, tak za fakty, nie za klamstvá. To je presne ten problém. A posledné, poopravím kolegu Mira Suju, on myslel to, že polovička tých posledných obetí v Británii boli zaočkovaní ľudia. Ja som vám to dal do rúk. Dal som vám to do rúk. Tridsať percent z nich malo obidve vakcíny. A ja sa na základe týchto správ rozhodujem a sám si robím mienku, ale nikoho do toho nenútim. To je celý princíp zákona.
Dostál, Ondrej, poslanec NR SR (2017-09-12):
Áno, je to tak, ak existuje nejaký dôvod preto, aby nedošlo v tej 24-hodinovej lehote k pochovaniu, tak, samozrejme, že nedôjde, to je logické.
Susko, Boris, poslanec NR SR (2015-11-20):
Budeme najprv hlasovať o pozmeňujúcich návrhoch zo spoločnej správy. Hlasujeme spoločne o bodoch 1 až 29 s odporúčaním gestorského výboru schváliť.
Žiga, Peter, podpredseda NR SR (2023-11-23):
125. Pani poslankyňa Števulová.
Blanár, Juraj, podpredseda NR SR (2023-06-23):
Pán poslanec Vons s faktickou poznámkou.
T. Cabaj, podpredseda NR SR: (2009-09-10):
Nech sa páči, pán minister, prosím o odpoveď.
Hrnčiar, Andrej, podpredseda NR SR (2016-11-29):
Ďakujem. Vyhlasujem 3-minútovú prestávku. Budeme pokračovať hlasovaním o 17.00 hodine. (Prestávka.)
A. Belousovová, podpredsedníčka NR SR: (2007-11-29):
Pán poslanec Köteles, je prítomný? Pardon, ospravedlňujem sa. Ďalšiu otázku položil pán poslanec László Köteles pánovi ministrovi zdravotníctva Slovenskej republiky pánovi Ivanovi Valentovičovi. Otázka znie: „Pán minister, ako prispieva váž rezort na riešení nedostatku krvi v našom zdravotníctve?“ Nech sa páči, pán minister, odpovedajte a oznámte ukončenie odpovede. I. Valentovič, minister zdravotníctva SR: Ďakujem. Vážená pani predsedajúca, vážený pán poslanec, vážené dámy, vážení páni, úvodom treba konštatovať, že Slovenská republika je v produkcii krvi a krvných prípravkov samostatná a zásobovanie prostredníctvom národnej transfúznej služby je plynulé. Občasný akútny nedostatok krvi je nedostatok  relatívny, nie absolútny, pretože sú možné presuny medzi jednotlivými 11 pracoviskami Národnej transfúznej služby Slovenskej republiky. Je potrebné poznamenať, že nedostatok krvi sa ohlasuje už vtedy, keď sa zníži jej produkcia a je potrebné siahnuť na rezervy. V Slovenskej republike je 100 tisíc dobrovoľných darcov krvi. Samotná Národná transfúzna služba Slovenskej republiky vykoná ročne 120 tisíc odberov. Okrem národnej transfúznej služby, ktorá je v zriaďovateľskej pôsobnosti ministerstva zdravotníctva, sa odbery vykonávajú aj v 35 hematologicko-transfuziologických oddeleniach. Tieto nie sú v zriaďovateľskej pôsobnosti ministerstva zdravotníctva a vykonávajú ročne asi 30 tisíc odberov. Prevažne pokrývajú potrebu vlastného zdravotníckeho zariadenia. Pri nábore darcov krvi spolupracuje Národná transfúzna služba Slovenskej republiky so Slovenským červeným krížom. Zvýšeniu produkcie môže pomôcť ďalšie zvýšenie aktivít Slovenského červeného kríža, ako aj zlepšenie spolupráce medzi NTS, čiže Národnou transfúznou službou a jednotlivými hematologicko-              -transfuziologickými oddeleniami. Pani predsedajúca, skončil som.
Laššáková, Jana, podpredsedníčka NR SR (2014-12-10):
Pán spravodajca? (Reakcia spravodajcu.) Nech sa páči.
Zajac, Pavol, poslanec NR SR (2015-05-19):
Ďakujem pekne všetkým trom, ktorí na mňa reagovali. Pánovi Kuffovi. Ani raz som nepovedal, že sme dohodnutí so SMER-om na podpore Maroša Žilinku. Niekoľkokrát som opakovane – ešte raz to poviem – povedal, Robert Fico tri roky opakovane hovorí, ak opozícia, tento post patrí opozícii. Predseda NKÚ patrí opozícii. Ďalej hovorí, keď celá opozícia dá jednotný návrh na šéfa NKÚ, ktorý bude spĺňať odborné, morálne a etické kritériá, takého kandidáta SMER zvolí spolu s opozíciou. Takým kandidátom a tu mám podpísaných 60 opozičných poslancov, ďalší to nemohli podpísať, lebo neboli fyzicky prítomní. Takže, dámy a páni, preto som si dovolil vaše návrhy nazvať individuálne, ktoré, mimochodom, veľmi vyhovujú Robertovi Ficovi, pretože pána Mitríka označil za vhodného kandidáta. A keď príde návrh od jedného poslanca a na druhej strane je tu návrh od šesťdesiatich poslancov opozície, tak kto je opozičným kandidátom? Samozrejme, že Maroš Žilinka. Samozrejme, že keď Štefan Kuffa a Marián Kvasnička navrhnú pani Crkoňovú, tak nemá byť šancu inak zvolená ako hlasmi vás dvoch a poslancov SMER-u. Preto nemôže byť opozičná predsedníčka NKÚ. Nie preto, že by bola zlá alebo zlá odborníčka. Ja som do tej debaty s vami nešiel, lebo tu sme na tenkom ľade, lebo pán Frešo bude tvrdiť, že jeho najlepší, vy hovoríte, že je vaša najlepšia. My tvrdíme a 60 poslancov, že Maroš Žilinka je najlepší kandidát. Tak kto má pravdu? Šesťdesiat ľudí, alebo jeden človek? Šesťdesiat ľudí, alebo dvaja?
Šimečka, Michal, podpredseda NR SR (2024-06-27):
Ďakujem veľmi pekne. Doplňujúca otázka od pani poslankyne Kosovej. Nech sa páči.
M. Hort, podpredseda NR SR: (2008-02-13):
Pristúpime teraz v zmysle schváleného programu k prvému čítaniu o návrhu poslanca Národnej rady Slovenskej republiky Pavla Minárika na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh ste dostali ako tlač 537 a návrh na jeho pridelenie na prerokovanie výborom máte v rozhodnutí č. 535. Dávam teraz slovo pánovi poslancovi Pavlovi Minárikovi, aby v mene navrhovateľov návrh zákona uviedol. Pán Minárik, nech sa páči.
Laššáková, Jana, podpredsedníčka NR SR (2013-09-19):
Na vystúpenie pána poslanca nie sú faktické poznámky. Uzatváram, keďže pán poslanec bol jediný prihlásený do rozpravy, vyhlasujem všeobecnú rozpravu za skončenú. Nech sa páči, pán navrhovateľ, vidím, že chcete zaujať stanovisko.
Pleštinská, Zita, poslankyňa NR SR (2021-01-29):
Ďakujem pekne. Ja som sa vo svojom vystúpení vôbec nebránila výkonu rozhodnutia odstránenia vlastne tohto smogu. Ja len hovorím, že v súčasnosti je tá situácia taká, že hlavne naplnenie § 88, to je dodatočné povolenie stavieb a vlastne odstránenie stavieb, je takou, ako vážnym problémom vlastne toho starostu, ktorý žije možno s tými podnikateľmi, ktorí majú tie svoje bilbordy v území, v území alebo katastri tej-ktorej obci. Vítam niektoré kroky, ktoré hovoria o určení tej doby, lebo väčšinou tieto bilbordy, tieto reklamné stavby boli povoľované na dobu neurčitú. Čiže tam ešte bude možno otázka aj boja toho starostu, ktorý ich vlastne napĺňa, tento prenesený výkon štátnej správy, s podnikateľmi, ktorí vlastne žijú na, alebo v tom katastri obcí. Takže skutočne tie kroky sú veľmi dobré a, samozrejme, budú pomáhať k odstráneniu tohto smogu, ktorý nás trápi všetkých. Ale ten výkon rozhodnutia bude veľmi, veľmi náročný, pretože každý starosta, ktorý vydá rozhodnutie o odstránení stavby, sa dostáva možno do konfliktu. Ani nie tak, by som povedala, že korupcia alebo protekcia, ale samotný akt vlastne výkonu rozhodnutia na odstránenie stavby je veľmi problematický. Ja za svoju éru, keď som pracovala na stavebnom úrade, tak určite boli nelegálne stavby, ktoré sme chceli odstrániť, ale dopracovať sa k tomu kroku, aby sa stavba odstránila, ani neviem, či vôbec takýto vý... (Prerušenie vystúpenia časomerom.)
M. Hort, podpredseda NR SR: (2009-10-22):
Uzatváram možnosť prihlásiť sa s faktickou poznámkou a slovo má pán poslanec Štefanec, nech sa páči.
J. Senko, poslanec: (2009-02-11):
Preto chápem kroky vlády na ochranu nefajčiarov a zdá sa mi celkom prirodzené hľadať riešenia, ktoré môžu viesť k obmedzovaniu ponuky tabakových výrobkov a ich dostupnosti v sieti predajní. Takisto chápem aj potrebu znižovania propagácie tabakových výrobkov v rámci spoločnosti a ich predaja v rámci najfrekventovanejších miest a v najfrekventovanejších predajniach, ktoré sú na našom trhu.
Grendel, Gábor, podpredseda NR SR (2021-05-04):
Vyhlasujem rozpravu, nie? Ešte v rámci rozpravy chce vystúpiť pán minister práce Krajniak, nech sa páči.
R. Kaliňák, podpredseda vlády a minister vnútra SR: (2009-10-21):
Prijatie rozhodnutia nebude mať dopad na platnosť zmluvných dokumentov dojednaných medzi Europolom a členským štátom na základe Dohovoru o Europole. Vážené dámy poslankyne, páni poslanci, ďakujem za podporu tohto návrhu.
P. Pavlis, poslanec: (2008-02-05):
Hlavným mottom všetkých vašich chabých opozičných vystúpení bolo slovíčko zahmlievanie,  prečo po jeden a pol roku sme prišli s touto správou a prečo vôbec sa Národná rada touto správou zaoberá. Ak tu niekto zahmlieva, tak ste to naozaj vy, čo máte niečo dočinenia s privatizáciou SPP. Okolo tejto privatizácie je toľko zahmlievania, klamstiev a poloprávd, že už pomaly ani vy na seba nevidíte. A prečo až po roku a pol sme prišli s touto správou? No nabudúce sa vás láskavo opýtame, či vám to dnes vyhovuje a či vám to náhodou dnes neškodí, pretože pri dnešnej situácii vám to zjavne nevyhovuje. Čo sa týka  kompetencií Národnej rady, podľa čl. 86 písm. a) Ústavy Slovenskej republiky do pôsobnosti Národnej rady Slovenskej republiky patrí uznášať sa na ústave, ústavných a ostatných zákonoch a kontrolovať aj, ako sa dodržiavajú. V danej súvislosti Ústavný súd Slovenskej republiky v náleze zo dňa 29. novembra 1995 pod spisovou značkou PL. ÚS 25/95 vyslovil nasledovný právny názor: „Národná rada Slovenskej republiky v rámci svojej kontrolnej právomoci môže vykonávať také činnosti, ktoré upravuje ústava. Tieto činnosti môže uskutočňovať len  prostredníctvom orgánov, ktorých zriadenie je v súlade s ústavou. Preto je opodstatnené, aby vo výboroch a v pléne parlamentu sa rokovalo aj o dodržiavaní zákonov v procese privatizácie SPP a prijalo sa adekvátne uznesenie Národnej rady Slovenskej republiky.“ Vo všetkých doterajších vystúpeniach terajšej opozície nás označujete za nekompetentných a za laikov a uvádzate, že len ako vy máte patent na rozum. Dámy a páni z opozície, pýtam sa,  postupovali by ste takisto v prípade SPP, keby išlo o vašu súkromnú firmu? (Potlesk.) Ak tvrdíte, že áno, tak ste naozaj amatéri a diletanti. A pritom som naozaj použil slušné výrazy. Viete podnikať len za štátne, ale to je asi o inom. So štátnym a za štátne sa podniká jednoduchšie, bez zodpovednosti za ľudí a za majetok. Musím ale s vami súhlasiť v jednom, aj keď nerád, že štát je naozaj zlý vlastník, ale iba vtedy, keď sa oň starajú takí amatéri a diletanti, ako ste boli vy. A privatizácia SPP je toho príkladom. Ďakujem. (Potlesk.)
Pellegrini, Peter, predseda NR SR (2015-11-26):
Tak sa vás pýtam.
Blanár, Juraj, poslanec NR SR (2017-10-19):
Takže, pán podpredseda, môžete dať hlasovať o návrhu zákona ako o celku s prijatými pozmeňujúcimi návrhmi s odporúčaním gestorského výboru schváliť.
Kondrót, Maroš, poslanec NR SR (2019-10-28):
Ďakujem pekne, pán predseda. V rozprave nevystúpil nikto. Pristúpime preto k hlasovaniu o bodoch zo spoločnej správy. Dajte, prosím, hlasovať o bodoch 1 až 3 spoločne s odporúčaním gestorského výboru schváliť.
Kadúc, Miroslav, poslanec NR SR (2015-03-18):
Ďakujem, pán predseda. Dajte, prosím, hlasovať o tom, že návrh zákona prerokujeme v druhom čítaní. Návrh ústavného zákona.
F. Mikloško, poslanec: (2005-05-25):
Pán poslanec Cuper, ja jedine, čo si vážim, je, že si tento papier nepodpísal. A preto predpokladám, že si cítil... (Smiech v sále.) Podobne sa to stalo, keď pán predseda Gašparovič to nepodpísal, pokiaľ išlo o pána Gauliedera, že cítil, že tam čosi nie je v poriadku. Pani poslankyňa Tóthová, už ťažko diskutovať. Opakujem, pojem dôvery je spojený v ústave len s pojmom vlády, ktorá môže požiadať o dôveru, a to všetko ostatné nemá žiadny základ, je to naozaj, bohužiaľ, tupina.
Laurenčík Milan, podpredseda NR SR (2021-11-11):
Upozorňujem vás, aby ste sa ukľudnili, lebo použijem opäť rokovací poriadok. (Povedané súbežne s rečníkom.)
Hrnčiar, Andrej, podpredseda NR SR (2018-05-23):
To dopoviete v piatok.